CELEX: 32014R0637
Language: lv
Date: 2014-06-13 00:00:00
Title: Komisijas Īstenošanas regula (ES) Nr. 637/2014 ( 2014. gada 13. jūnijs ), ar ko groza Regulu (EK) Nr. 1979/2006 attiecībā uz importa tarifu kvotu konservētām sēnēm, kuru izcelsme ir Ķīnā

14.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 175/20
            
         KOMISIJAS ĪSTENOŠANAS REGULA (ES) Nr. 637/2014
   (2014. gada 13. jūnijs),
   ar ko groza Regulu (EK) Nr. 1979/2006 attiecībā uz importa tarifu kvotu konservētām sēnēm, kuru izcelsme ir Ķīnā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/01 un (EK) Nr. 1234/07 (1), un jo īpaši tās 187. panta a) punktu,
   tā kā:
   
               (1)
            
            
               Komisijas Regula (EK) Nr. 1979/2006 (2) atklāj no trešām valstīm importētu konservētu sēņu tarifu kvotas un nosaka to pārvaldību.
            
         
               (2)
            
            
               Nolīgumā vēstuļu apmaiņas veidā, kas starp Eiropas Savienību un Ķīnas Tautas Republiku noslēgts saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai (3), kas apstiprināts ar Padomes Lēmumu 2014/116/ES (4), ir paredzēts 800 tonnu (konservu tīrsvars bez uzlējuma) palielinājums daudzumam, kas Ķīnas Tautas Republikai piešķirts saskaņā ar ES tarifa likmes kvotu konservētām Agaricus ģints sēnēm, uz kurām attiecas KN kodi 0711 51 00, 2003 10 20 un 2003 10 30.
            
         
               (3)
            
            
               Tarifu likmes kvotas palielinājums būtu jāiekļauj Regulas (EK) Nr. 1979/2006 I pielikumā.
            
         
               (4)
            
            
               Tāpēc attiecīgi būtu jāgroza Regula (EK) Nr. 1979/2006.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Grozījums Regulā (EK) Nr. 1979/2006
   Regulas (EK) Nr. 1979/2006 I pielikumu aizstāj ar šīs regulas pielikuma tekstu.
   2. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 13. jūnijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2006. gada 22. decembra Regula (EK) Nr. 1979/2006, ar ko atklāj un nosaka tarifu kvotu pārvaldību konservētu sēņu importam no trešām valstīm (OV L 368, 23.12.2006., 91. lpp.).
   
      (3)  OV L 64, 4.3.2014., 2. lpp.
   
   
      (4)  Padomes 2014. gada 28. janvāra Lēmums 2014/116/ES par Nolīguma vēstuļu apmaiņas veidā noslēgšanu starp Eiropas Savienību un Ķīnas Tautas Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai (OV L 64, 4.3.2014., 1. lpp.).
   
      PIELIKUMS
      
         
            “I PIELIKUMS
            
               Regulas 1. panta 1. punktā minēto tarifu kvotu apmērs, kārtas numurs un piemērošanas periods tonnās (konservu tīrsvars bez uzlējuma)
            
            
                        Izcelsmes valsts
                     
                     
                        Kārtas numurs
                     
                     
                        Katru gadu no 1. janvāra līdz 31. decembrim
                     
                  
                        Ķīna
                     
                     
                        Tradicionālie importētāji: 09.4157
                     
                     
                        29 750
                     
                  
                         
                     
                     
                        Jaunie importētāji: 09.4193
                     
                  
                        Citas trešās valstis
                     
                     
                        Tradicionālie importētāji: 09.4158
                     
                     
                        5 030”
                     
                  
                        Jaunie importētāji: 09.4194